HU
2023.8.21.
Az Európai Unió Hivatalos Lapja
C 296/43
2023. július 7-én benyújtott kereset – Galenica kontra EUIPO – EvivaMed Distribution (VIVORA) (T-373/23. sz. ügy) (2023/C 296/48) A keresetlevél nyelve: német Felek Felperes: Galenica AG (Bern, Svájc) (képviselők: C. Tenkhoff és T.
Herzog ügyvédek) Alperes: az Európai Unió Szellemi Tulajdoni Hivatala (EUIPO) A másik fél a fellebbezési tanács előtti eljárásban: EvivaMed Distribution GmbH (Wenzenbach, Németország)
Az EUIPO előtti eljárás adatai A vitatott védjegy bejelentője: a fellebbezési tanács előtti eljárásban részt vevő másik fél A vitatott védjegy: a VIVORA európai uniós szóvédjegy bejelentése – 18255604. sz.
védjegybejelentés Az EUIPO előtti eljárás: felszólalási eljárás A megtámadott határozat: az EUIPO első fellebbezési tanácsának 2023.
április 26-án hozott határozata (R 1556/2022-1. sz.
ügy)
Kereseti kérelmek A felperes azt kéri, hogy a Törvényszék: — részben helyezze hatályon kívül a megtámadott határozatot, és adott esetben változtassa meg azon részében, amelyben az elutasítja a következő áruk tekintetében benyújtott fellebbezést: 9. osztály: Számítógépes szoftverek és számítógépes hardverek gyógyászati és diagnosztikai célokra, különösen a cukorbetegség területén; Számítógépes szoftverek orvosi adatok kiértékelésére, ellenőrzésére és kezelésére, különösen a cukorbetegség területén; Számítógépes szoftverek és számítógépes hardverek orvosi készülékek és eszközök, valamint kiegészítő hardverek csatlakoztatásához, különösen endokrinológiai és szív- és érrendszeri betegségek területén történő felhasználásra, valamint a fent említett áruk tartozékai, nevezetesen személyi digitális asszisztensek (PDA) és kézi, többfunkciós adattároló eszközök és mindenféle megfelelő géppel olvasható adathordozó betegek és orvosok által használt programokkal; Infravörös interfészek az eszközparancsok és konfigurációs információk átviteléhez a személyi számítógéptől az orvostechnikai eszközökhöz, különösen a vércukorszintmérőkhöz, inzulinpumpákhoz és fordítva; Modemek betegadatok továbbítására a diagnosztikai berendezésekből egy távoli helyre; Kábelek számítógépek és számítógép-kiegészítők orvosi készülékekhez és műszerekhez történő csatlakoztatására; Rövid hatótávolságú vezeték nélküli ösz­ szekapcsolás, különösen mobiltelefonok, számítógépek és más elektronikus eszközök számára; IoT (dolgok internete)-kapcsolatok (GSM); Elektronikusan letölthető on-line elektronikus publikációk.
10. osztály: Kanülök; Inhaláló készülékek; Lancetták és lancettakészülékek; Inzulinpumpák és ezek tartozékai személyes ápolásra, nevezetesen üveg- és műanyagpatronok, tölténykészletek, katéterek, infúziós készletek és tubusok, tolltűk, eldobható fecskendők, adapterek, ampullák és töltőeszközök. — az EUIPO-t kötelezze a jelen eljárás költségeinek viselésére, beleértve a felszólalási osztály előtti eljárás költségeit is.
Jogalap — Az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése.